དགྲ་དང་གཉེན།རང་ཕྱོགས་དང་གཞན་ཕྱོགས།རང་རྒྱལ་གཞན་ཕམ་གྱི་ཆགས་སྡང་གི་བསམ་བློ་དེ་ཐུགས་དམ་གྱི་མཐིལ་དུ་བཟུང་ནས་བསྡད་པ་ཡིན་ན།རྙོག་གྲ་ཡོང་སྡོད་ཀྱི་རེད།དེང་སང་འཛམ་གླིང་གི་ཁོར་ཡུག་གནས་སྟངས་ཡིན་ན་འདྲ།དཔལ་འབྱོར་གྱི་གནས་སྟངས་ཡིན་ན་འདྲ།ཕན་ཚུན་ལྟོས་གྲུབ་དང་ཚབས་ཆེན་པོ་ཡིན་པ་མངོན་གསལ་དོད་པོ་ཆགས་བསྡད་ཡོད་རེད།སྔ་མོ་ཡིན་ན་ལུང་པ་ཞིག་ལ་འཁྲུག་པ་བརྒྱབ་ཀྱང་ལུང་པ་གཞན་ལ་ཕན་གནོད་ཡོད་མ་རེད།དེང་སང་ལུང་པ་གཅིག་ལ་འཁྲུག་པ་བརྒྱབ་ན་ལུང་པ་གཞན་ལ་ཕན་གནོད་སླེབས་ཡོང་གི་འདུགལྷག་དོན་ཁོར་ཡུག་སྐོར་ལ་ཆ་བཞག་ན་འཛམ་གླིང་སྤྱི་རེད་མ་གཏོགས་ཁོར་ཡུག་ལ་རྒྱལ་ཁབ་ཀྱི་ས་མཚམས་ཡོད་མ་རེད།གནས་སྟངས་དེ་འདྲ་ཞིག་གི་འོག་ལ་འཛམ་གླིང་འདིའི་སྒང་དུ་མི་འབོར་དུང་ཕྱུར་དྲུག་ཅུ་ལྷག་ཙམ་དང་བདུན་ཅུ་མ་ཟིན་ཙམ་ཡོད་པ་རེད།ཚང་མས་སྐྱིད་སྡུག་མཉམ་མྱོང་དང་རང་ཕྱོགས་དང་གཞན་ཕྱོགས་ཞེས་ཆགས་སྡང་མེད་པར་ཀུན་ལ་ཕན་བདེ་བསྒྲུབ་དགོས་ཀྱི་འདུག་བསམ་པའི་བློ་དེ་འདྲ་ཞིག་ག་ལེར་སྐྱེ་ཐུབ་པ་ཞིག་བྱུང་ན།དུས་རབས་ཉེར་གཅིག་པ་འདི་དམག་འཁྲུག་མེད་པའི་ཞི་བདེའི་དུས་རབས་ཤིག་ཡོང་ཐུབ་པའི་རེ་བ་ཏན་ཏན་ཡོད་རེད།